**Документация**

**за резултатите от консултациите с обществеността и със заинтересовани и засегнати органи и лица,**

**в т.ч. справка с мотиви за приемане или не на получените мнения и предложения, както и мотивите за възлагането/отказа от възлагането на допълването или преценяването за продължаване на консултациите по смисъла на чл. 22 от Наредбата за ЕО**

**2021 г.**

Съгласно изискванията на чл. 20, ал. 1 от *Наредбата за условията и реда на извършване на екологична оценка на планове и програми* (Наредбата за ЕО) (ДВ. бр. 57 от 2 Юли 2004 г., посл. изм. ДВ. бр. 70 от 7 Август 2020 г.) в периода от 18.09.2020 г. до 19.10.2020 г. бяха проведени консултации с обществеността, заинтересованите органи и трети лица по Доклада за екологична оценка (ДЕО), изготвен за I-ви вариант на Програма „Околна среда“ (ПОС) 2021-2027 г. (от април 2020 г.), в т.ч. и с компетентния орган по околна среда.

За целта бе осигурен обществен достъп до проекта на ПОС 2021-2027 г. (I-ви вариант) и Доклада за Екологична оценка (ДЕО), вкл. приложенията му.

На 18.09.2020 г. Главна дирекция „Оперативна програма Околна среда“ (ГД ОПОС) е публикувала на интернет страница: <https://www.eufunds.bg/bg/opos/node/5690> Съобщение за провеждане на консултации по Екологична оценка на проект на Програма „Околна среда 2021-2027 г.“ с всички приложения към нея.

По реда на чл. 20, ал. 3 от Наредбата за ЕО бяха проведени консултации по ДЕО с компетентния орган по чл. 4 (МОСВ), като бе предоставена документацията на хартиен и електронен носител за становище, заедно със Съобщението за провеждане на консултации. Съобщението за провеждане на консултации бе предоставено до компетентния орган по чл. 4 (МОСВ) за сведение, а също така и за публикуване на интернет страницата му. До останалите заинтересовани институции, определени в Схемата за провеждане на консултации, бяха изпратени уведомителни писма, заедно със Съобщението за провеждане на консултации:

* Министерство на здравеопазването (МЗ);
* Тематичната работна група за разработване на ОПОС 2021-2027 г.;
* Регионалните инспекции по околна среда и води (РИОСВ) (15 на брой, в т.ч. София, Враца, Монтана, Русе, Плевен, Шумен, Варна, Бургас, Смолян, Хасково, Стара Загора, Пазарджик, Пловдив, Благоевград и Велико Търново);
* Басейнова дирекция „Дунавски район“, с център Плевен (БДДР);
* Басейнова дирекция „Западнобеломорски район“, с център Благоевград (БДЗБР);
* Басейнова дирекция „Източнобеломорски район“, с център Пловдив (БДИБР);
* Басейнова дирекция „Черноморски район“, с център Варна (БДЧР).

Проектът на ПОС 2021-2027 г., ДЕО с Нетехническото резюме, заедно с всички приложения към него, бяха на разположение на заинтересованите страни в сградата на ГД ОПОС, гр. София, ул. „Уилям Гладстон“ № 67, всеки работен ден от 9.00 до 17.30 ч.

Проектите на документите са публикувани на електронна страница: <https://www.eufunds.bg/bg/opos/node/5690>.

Получените в резултат на консултациите становища, бележки и препоръки са отразени в ДЕО. Справка за проведените консултации и за изразените при консултациите мнения и предложения, както и за начина на отразяването им, е представена в **Приложение № 3** към ДЕО.

Междувременно, в резултат на постъпили коментари от страна на Европейската комисия и получени предложения от Тематичната работна група за разработване на ПОС 2021-2027 г., бяха разработени:

* Вариант II – версия на ПОС 2021-2027 г. от октомври, 2020 г.;
* Вариант III – версия на ПОС 2021-2027 г. от декември, 2020 г. (представляващ Вариант II, допълнен въз основа на коментарите на Европейската комисия).

С Вариант II и Вариант III бяха нанесени съществени промени в програмата, в следствие на което Възложителят - Главна дирекция „Оперативна програма „Околна среда“ възложи допълване на ДЕО, с цел анализ и оценка на всички налични към момента варианти на програмата.

Допълненият с анализите и оценките на II-ри и III-ти вариант на програмата ДЕО е предоставен за консултации, съвмсестно с консултациите по ПОС 2021-2027 г. във връзка с чл. 14, ал. 2 от ПМС № 142/2019 г.), като е проведено обществено обсъждане на 12.03.2021 г., в електронна среда, в реално време, посредством платформа Webex. Общественото обсъждане е предхождано от предоставяне текста на ПОС 2021-2027 г. за обществен достъп на електронната страница на ГД ОПОС, както и в сградата на ГД ОПОС, Министерство на околната среда и водите (МОСВ) в периода 09.02.2021 – 11.03.2021 г. Едновременно с текста на Програмата, е публикуван и допълненият с анализите и оценките на II-ри и III-ти вариант на програмата ДЕО.

След общественото обсъждане бяха разработени:

* Вариант IV – версия на ПОС 2021-2027 г. от април, 2021 г. (с отразени бележки на Тематичната работна група и на Европейската комисия по Вариант III) и
* Вариант V – версия на ПОС 2021-2027 г. от октомври, 2021 г. (с отразени коментари на Европейската комисия по Вариант IV).

Oт страна на Възложителя – ГД ОПОС е възложено допълване на ДЕО. ДЕО е допълнен, като са отразени всички постъпили становища по време на проведените консултации и в резултат на проведеното обществено обсъждане, вкл. и с анализи и оценки на IV-ти и V-ти вариант на проекта на ПОС 2021-2027 г.

Проведени са консултации по допълнения ДЕО на варианти I-V на проекта на ПОС 2021-2027 г. За целта бе осигурен обществен достъп до проекта на ПОС 2021-2027 г. (I-V вариант) и Доклада за Екологична оценка (ДЕО), вкл. приложенията му.

На 02.11.2021 г. Главна дирекция „Оперативна програма Околна среда“ (ГД ОПОС) е публикувала на интернет страница: <https://www.eufunds.bg/bg/opos/node/5690> Съобщение за провеждане на консултации по Екологична оценка на проект на Програма „Околна среда 2021-2027 г.“ с всички приложения към нея.

Горецитираната документация бе предоставена на хартиен и електронен носител и до компетентния орган по околна среда – МОСВ за становище, заедно със Съобщението за провеждане на консултации. Съобщението за провеждане на консултации бе предоставено до компетентния орган (МОСВ) за сведение, а също така и за публикуване на интернет страницата му. До останалите заинтересовани институции, определени в Схемата за провеждане на консултации, бяха изпратени уведомителни писма, заедно със Съобщението за провеждане на консултации:

* Министерство на здравеопазването (МЗ);
* Тематичната работна група за разработване на ОПОС 2021-2027 г.;
* Регионалните инспекции по околна среда и води (РИОСВ) (15 на брой, в т.ч. София, Враца, Монтана, Русе, Плевен, Шумен, Варна, Бургас, Смолян, Хасково, Стара Загора, Пазарджик, Пловдив, Благоевград и Велико Търново);
* Басейнова дирекция „Дунавски район“, с център Плевен (БДДР);
* Басейнова дирекция „Западнобеломорски район“, с център Благоевград (БДЗБР);
* Басейнова дирекция „Източнобеломорски район“, с център Пловдив (БДИБР);
* Басейнова дирекция „Черноморски район“, с център Варна (БДЧР).

Проектът на ПОС 2021-2027 г., ДЕО с Нетехническото резюме, заедно с всички приложения към него, бяха на разположение на заинтересованите страни в сградата на ГД ОПОС, гр. София, ул. „Уилям Гладстон“ № 67, всеки работен ден от 9.00 до 17.30 ч.

Получените в резултат на консултациите становища, бележки и препоръки са отразени в ДЕО, в изпълнение на възлагане от страна на ГД ОПОС . Справка за проведените консултации и за изразените при консултациите мнения и предложения, както и за начина на отразяването им, е представена в **Приложение № 3 към ДЕО**.

Отразените допълнения не променят изводите и заключенията от оценките, направени в ДЕО, който е бил предмет на консултации.

В отделно **Приложение 3.1** към насточщия документ са представени мотивите на ГД ОПОС за възлагането/отказа от възлагането на допълването или преценяването за продължаване на консултациите по чл.22 от Наредбата за ЕО.

Възложителят внася до компетентния орган Искане за издаване на становище по ЕО по образец, съгласно Приложение № 5 от Наредбата за ЕО и осигурява достъп на компетентните органи и обществеността до ДЕО (I-V вариант на ПОС 2021-2027 г.), с всички приложения към него, и проекта на ПОС 2021-2027 г. на място – в сградата на ГД ОПОС, гр. София, ул. „Уилям Гладстон“ № 67, всеки работен ден от 9.00 до 17.30 ч., както и на електронната страницата на ГД ОПОС – <https://www.eufunds.bg/bg/opos>.